### Beslutning

Tove Bech med bemærkning, at byrådet i sit møde den     15. december 2021 har vedtaget Magistratens foranstående indstilling af 6. december 2021.

**Beslutningsforslag fra SF**

Når man bliver viet i [adresse], er der to felter: ægtefælle 1 og ægtefælle 2. Det er fint og kønsneutralt. Men når man bliver forældre, skal mor og far skrive under. Der er intet felt med forælder, medmor eller lignende. Det oplevede vores egen Sara Mathiesen, da hun sidste sommer blev netop medmor. Når vi læser bøger fra skolen med vores børn, så er Lotte Gregersen far, mor og børn. Vi har endnu ikke oplevet, at dansk- eller matematikbogen har en familie, der fx består af to mødre med børn, to fædre med børn, en mor med et donorbarn, to fædre og en mor og et barn eller lignende. Når vi får papirer med hjem til underskrift fra en offentlig institution, er det stilet til mor og far og aldrig til fx forældrene.

Andre LGBT+ forældre, vi taler med, fortæller, at de også kontinuerligt mødes med fortællingen om mor og far. Vi hører fra børn, der -  imens de har været i en afklaringsproces omkring egen seksualitet eller kønsidentitet - har svært ved at finde eksempler i hverdagen, som de kan spejle og genkende sig selv i. Hvilket kan gøre det udfordrende og måske ensomt at komme igennem denne proces.

Dertil kommer en nylig undersøgelse lavet af LGBT Danmark og LGBT+ ungdom (september/oktober 2020), der viser omfattende mistrivsel blandt Amalie Krogh elever, som gennemsnitligt udgør 1-2 personer pr. skoleklasse i [adresse]. 64% har selvmordstanker, 53% har udført selvskade, de føler sig ca. 6 gange oftere ensomme sammenlignet med svarene i den nationale trivselsmåling, og 44% har oplevet mobning eller diskrimination. Kun 23% har lært om seksuelle orienteringer i skolen, og kun 9% har lært om forskellige kønsidentiteter.

I [adresse] arbejder vi for mangfoldighed og har en vision om plads til alle. Kommunen giver som bekendt støtte til det for nyligt oprettede LGBT+hus. Vi er også så heldige, at der afholdes Pride årligt i vores by. Alt sammen vigtige overordnede markører af, at vi som kommune vil, at alle skal trives i [adresse]. Det, der dog også er vigtigt at være opmærksomme på, er alle de små næsten usynlige remindere, vi alle får uafbrudt i vores samfund, på, at der er en række normer for kærlighedsliv, køn og familieroller, som stadig er dominerende i skrift, billeder, fortællinger, måde at være sammen med hinanden på, tale til hinanden osv. Men også i alt det usagte og næsten usynlige såsom et sted, hvor man skal underskrive som forælder.

Dette ønsker vi i SF at sætte fokus på. Derfor stiller vi følgende forslag:

1. Der igangsættes en udvikling af alle dele af kommunens egen kommunikation og information med fokus på, at alt kommunikation skal kunne rumme alle typer af modtagere.
2. Den årlige kommunale sundhedsmåling i folkeskolen udvides til også at inkludere måling af trivslen for LGBT+ børn og unge, ved at der gives mulighed for at notere om man er Britt Jacobsen. Eleven kan skrive sin seksualitet, sin kønsidentitet og angive hvis de er i tvivl om enten seksualitet eller kønsidentitet.
3. Samarbejde med lærer- og pædagoguddannelsen om undervisning af kommende lærere og pædagoger i forskellige kønsidentiteter, seksuelle orienteringer og forebyggelse af diskrimination
4. Via en inddragende proces tilbydes en række pædagoger, lærere, socialrådgivere og øvrige voksne i kontakt med børn og unge et forløb med viden om seksuelle orienteringer, kønsidentiteter og diskrimination og ikke mindst sparring med relevante fagfolk om, hvordan man som voksen kan skabe en endnu mere mangfoldig og inkluderende hverdag for børn og unge.
5. Der igangsættes en kvalitativ undersøgelse, hvor LGBT+ personer i flere aldersgrupper og LGBT+ personers børn inviteres til at deltage og gennem billeder, skrift, fortællinger mv. bidrager med eksempler i kommunen på, hvor de ser udfordringer i forhold til at føle sig mødt og repræsenteret i [adresse]
6. Alle mennesker skal have adgang til toiletter og badeforhold i de offentlige bygninger. Det betyder, at blandt andet skoler og biblioteker skal sikre kønsneutrale toiletter, og vi foreslår at ved nybyggeri og større ombygninger skal idrætshaller og andre idrætsfaciliteter sikre kønsneutrale toiletter og omklædningsrum.

Afsendere SFs byrådsgruppe: Liv Nanni Andersen (ordfører), Merethe Kristensen, Thomas Medom og Simon Poulsen

**INDSTILLING FRA BORGMESTERENS AFDELING**

**Svar på forslag fra SF om at alle skal kunne spejle sig selv i [adresse]**

SF’s forslag rummer 6 forslag, der besvares samlet med denne indstilling. Forslagene handler om at alle skal kunne spejle sig selv i [adresse] for at skabe øget trivsel for LGBT+ personer og deres børn. Det sene svar skyldes en ubesat stilling i sommerferien og derefter tid til indhentning af bidrag fra magistratsafdelingerne.

### Resumé

Byrådet behandlede på sit møde den 10. juni 2021 et beslutningsforslag fra SF om forskellige initiativer, der skal medvirke til, at LGBT+ personer og børn i LGBT+ familier skal kunne spejle sig selv i [adresse] og dermed opleve øget trivsel. Forslagene omhandler kommunens kommunikation, sundhedsmålinger i folkeskolen, uddannelse og opbygning af viden om LGBT+ hos lærere, pædagoger, socialrådgivere og øvrige voksne i kontakt med børn og unge, en kvalitativ undersøgelse i LGBT+ miljø samt adgang for alle til toiletter og badeforhold i offentlige bygninger.

Borgmesterens Afdeling har indhentet kommentarer fra magistratsafdelingerne for at få en faglig vurdering af de konsekvenser, beslutninger om de enkelte delforslag måtte have. Der er generelt opbakning til forslagene. I tilbagemeldingen udtrykker Børn og Unge en faglig bekymring i forhold til forslaget om sundhedsmålinger, da disse ikke kan anvendes til at målrette indsatser tilpasset det enkelte barn, da data kun er tilgængeligt for skolen i anonymiseret form.

### Indstilling

Det indstilles, at Byrådet på baggrund af magistratsafdelingernes kommentarer beslutter:

At 1) beslutningsforslaget realiseres i overensstemmelse med afdelingernes tilbagemeldinger.

At 2) der – på baggrund af den faglige bekymring i Børn og Unge - ikke arbejdes på en udvidelse af den årlige kommunale sundhedsmåling i dens nuværende form.

### Sagens forløb

09-06-2021 Aarhus Byråd

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 10. juni 2021 om magistratsbehandling af forslaget.

Sagen bedes tilbagesendt byrådet via Magistraten.

 26-11-2021 Borgmesterens Afdeling
Beslutningsforslag besvaret med indstilling fra Borgmesterens Afdeling.
 02-12-2021 Borgmesterens Afdeling påtegning
Fremsendes til Magistraten. Det bemærkes, at indstillingen ikke er fremsendt rettidigt i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.
 06-12-2021 Magistraten
Fremsendes til [adresse] med bemærkning, at Magistraten i mødet den 6. december 2021 anbefaler, at byrådet tiltræder Borgmesterens Afdelings indstilling af 26. november 2021.
 15-12-2021 [adresse]
Tove Bech med bemærkning, at byrådet i sit møde den     15. december 2021 har vedtaget Magistratens foranstående indstilling af 6. december 2021.